Για να έχεις έσοδα από το YouTube, θα χρειαστεί να μπεις στο Πρόγραμμα Συνεργατών ή αλλιώς Youtube Partnership Program (YPP). Από την “Κατάσταση καναλιού” στο προφίλ σου, ενεργοποίησε τη “δημιουργία εσόδων”. Για να κάνεις αίτηση συμμετοχής, θα πρέπει να έχεις 1.000 ακολούθους και 4.000 ώρες παρακολούθησης στο κανάλι σου μέσα στους τελευταίους 12 μήνες. Στη συνέχεια συμφωνείς με τους όρους του Προγράμματος και συνδέεις τον λογαριασμό σου στο Google ΑdSense, δηλαδή τον λογαριασμό που χρησιμοποιείς για να κερδίζεις χρήματα από τη σελίδα ή το blog σου. Αν δεν έχεις ήδη λογαριασμό, μπορείς να δημιουργήσεις μέσα από το YouTube. Στη συνέχεια, το YouTube θα ελέγξει το περιεχόμενό σου και κατά πόσον ανταποκρίνεται στις οδηγίες και τις πολιτικές του. Η διαδικασία της αξιολόγησης διαρκεί συνήθως 1 μήνα.